现代咏竹诗词大全
诗词,是指以古体诗、近体诗和格律词为代表的中国古代传统诗歌。有哪些关于咏竹的诗词,希望对大家有帮助!

咏竹 (齐.谢眺)

窗前一丛竹,清翠独言奇。
南条交北叶,新笋杂故枝。
月光疏已密,风声起复垂。
青扈飞不碍,黄口独相窥。
但恨从风箨,根株长相离。

竹 (梁.刘孝先)

竹生空野外,梢云耸百寻。
无人赏高节,徒自抱贞心。
耻染湘妃泪,羞入上宫琴。
谁人制长笛,当为吐龙吟。

赋得阶前嫩竹 (陈.张正见)

翠云梢云自结丛,轻花嫩笋欲凌空。
砌曲横枝屡解箨,阶来疏叶强来风。
欲知抱节成龙处,当于山路葛陂中。

咏竹 (唐.李峤)

高簳楚江濆,婵娟含曙气。
白花摇风影,青节动龙文。
叶扫东南日,枝捎西北云。
谁知湘水上,流泪独思君。

郡斋左偏栽竹百余诗 (唐.令狐楚)

斋居栽竹北窗边,素壁新开映碧鲜。
青蔼近当行药处,绿阴深到卧帷前。
风惊晓叶如闻雨,月过春枝似带烟。
老子忆山心暂缓,退公闲坐对婵娟。

秋日白沙馆对竹 (唐.许浑)

萧萧凌雪霜,浓翠异三湘。
疏影月移壁,寒声风满堂。
卷帘秋更早,高枕夜偏长。
忽忆秦溪路,万竿今正凉。

初食笋呈座中 (唐.李商隐)

嫩箨香苞初出林,於陵论价重如金。
皇都陆海应无数,忍剪凌云一寸金。

竹风 (唐.唐彦谦)

竹映风窗数阵斜,---人愁坐思无涯。
夜来留得江湖梦,全为乾声似荻花。

咏竹 (唐.张必)

树色连云万叶开,王孙不厌满庭载。
凌霜尽节无人见,终日虚心待凤来。
谁许风流添兴咏,自怜潇洒出尘埃。
朱门处处多闲地,正好移云抚翠苔。

霜筠亭 (宋.苏轼)

解箨新篁不自持,婵娟已有岁寒姿。
要看凛凛霜前意,须待秋风粉落时。

野竹 (元.吴镇)

野竹野竹绝可爱,枝叶扶疏有真态。
生平素守远荆榛,走壁悬崖穿石埭。
虚心抱节山之河,清风白月聊婆娑。
寒梢千尺将如何,渭川淇澳风烟多。

竹石 (清.郑燮)

咬定青山不放松,立根原在破岩中。
千磨万击还坚劲,任尔东西南北风。

昌谷北园新笋·四首

(唐)李贺
一、
箨落长竿削玉开,君看母笋是龙材。
更容一夜抽千尺,别却池园数寸泥。
二、
斫取青光写楚辞,赋香春粉黑离离。
无情有恨何人见?露压烟啼千万枝。

初食笋呈座中

(唐)李商隐
嫩箨香苞初出林,五陵论价重如金。
皇都陆海应无数,忍剪凌云一寸心?